《夏日怀寄西川峡路淮南薛臧王三运使》
宋代·魏野

运使幽人酷暑时，江边林下两何为。
信旗君逐舟车动，懒架吾何枕簟移。
绣袂几经梅雨洒，葛衣一任竹风吹。
蜀山淮甸棠郊外，早晚相逢豁所思。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。